Morgantown

Morgantown on linn USA-s Lääne-Virginia osariigis, Monongalia maakonna halduskeskus ja suurim linn. See asub Monongahela jõe ääres Pennsylvania osariigi piirist paari kilomeetri kaugusel lõunas.

Elanike arv on 2020. aasta rahvaloenduse järgi 30 347. See on elanike arvult osariigi kolmas linn. 2020. aastal moodustasid 83% elanikest valged, 4,6% afroameeriklased ja 3,7% aasialased. Ladinaameeriklaste osakaal (sõltumata rassist) oli 4,1%.

Morgantown on asutatud 1772. aastal. Linn on saanud nime selle asutaja Zackquill Morgani järgi. Morgantown sai linnaõigused 1835. aastal.

Linnas asub 1867. aastal asutatud Lääne-Virginia ülikooli pealinnak.

Linnas on teater, mis tegutseb 1924. aastal ehitatud teatrihoones Metropolitan TheatreAbout. morgantownmet.com. Vaadatud 18.2.2024, Monongalia kunstide keskusAbout Us. monartscenter.com. Vaadatud 18.2.2024, Lääne-Virginia ülikooli kunstimuuseumOur Mission. artmuseum.wvu.edu. Vaadatud 18.2.2024 ja Morgantowni ajaloomuuseum.Morgantown History Museum. morgantownwv.gov. Vaadatud 18.2.2024

Linnast mööduvad kiirteed Interstate 79, mis ühendab Morgantowni põhjas Pittsburghiga ja kagus osariigi pealinna Charlestoniga, ning Interstate 68, mis viib idasse Marylandi osariiki.

Morgantowni sõpruslinn on Mehhiko linn Guanajuato, kellega sõlmiti sõprussidemed 2008. aastal.Guanajuato, Mexico. morgantownwv.gov. Vaadatud 18.2.2024 Lisaks on Morgantownil partnerlusleping Hiina linna Xuzhouga.Xuzhou, China. morgantownwv.gov. Vaadatud 18.2.2024

Linnas on sündinud näitleja Don Knotts, astronaut Andrew Morgan ja diplomaat Robert Frasure.

 Viited 

 Välislingid 

 https://www.morgantownwv.gov/

Kategooria:Lääne-Virginia linnad